**Informatīvais ziņojums**

**“Par Iekšlietu ministrijai nepieciešamo priekšfinansējumu darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” projektu iesniegumu nosacījumu īstenošanai”**

**Ievads**

Informatīvais ziņojums “Par Iekšlietu ministrijai nepieciešamo priekšfinansējumu darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” projektu iesniegumu nosacījumu īstenošanai” sagatavots, saskaņā ar Ministru kabineta 2016. gada 9. augusta sēdes protokola Nr. 39, 33.§ 3. punktu, kas nosaka, ka ministrijām, kurām nepieciešams finansējums darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” (turpmāk – 4.2.1.2. pasākums) projekta attiecināmo izmaksu segšanai pirms projekta apstiprināšanas sadarbības iestādē, izskatīšanai Ministru kabinetā virza atsevišķu Ministru kabineta protokollēmumu, kad tām ir skaidri zināms nepieciešamā finansējuma apmērs un avots. Saskaņā ar Ministru kabineta 2010. gada 18. maija noteikumu Nr. 464 “Noteikumi par 74. resora “Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 3.4 punktu no 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00 programma) līdzekļiem izņēmuma kārtā līdzekļus var piešķirt pirms Eiropas Savienības fondu projekta iesnieguma apstiprināšanas sadarbības iestādē, ja Ministru kabinets, pamatojoties uz iesniegto argumentāciju un risku analīzi, ir pieņēmis lēmumu par konkrētā plānotā projekta izdevumu priekšfinansēšanu noteiktā apjomā un izdevumu pozīcijām atbilstoši projekta izvirzītajam mērķim.

**Situācijas raksturojums**

Nodrošinājuma valsts aģentūra (turpmāk – Aģentūra) saskaņā ar Ministru kabineta 2012. gada 11. decembra noteikumu Nr. 839 “Nodrošinājuma valsts aģentūras nolikums” 3.1. apakšpunktu organizē Iekšlietu ministrijas un tās padotībā esošo iestāžu darbības nodrošināšanai nepieciešamo būvju būvniecību un, lai īstenoto iepriekš minēto funkciju, saskaņā ar šo noteikumu 4.1.1. un 4.1.2. apakšpunktu nodrošina Iekšlietu ministrijas un tās padotībā esošo iestāžu funkciju īstenošanai nepieciešamo būvniecības ieceru izstrādi, izstrādā un saskaņo projektēšanas uzdevumus, kā arī organizē un nodrošina Iekšlietu ministrijas un tās padotībā esošo iestāžu funkciju nodrošināšanai būvju būvuzraudzību un autoruzraudzību, kā arī būvju aprīkošanu būvprojekta ietvaros un nodošanu ekspluatācijā. Pamatojoties uz Ministru kabineta 2016. gada 9. augusta noteikumiem Nr. 534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” (turpmāk – Noteikumi Nr. 534) Iekšlietu ministrijas pakļautībā esošā tiešās pārvaldes iestāde – Aģentūra – kā projekta iesniedzēja īstenos 4.2.1.2. pasākumu un nodrošinās energoefektivitātes paaugstināšanas pasākumus Iekšlietu ministrijas valdījumā esošajās ēkās.

Atbilstoši Noteikumu Nr. 534 1. pielikuma 4. punktam Iekšlietu ministrijai 4.2.1.2. pasākuma īstenošanai kopējais apstiprinātais finansējums ir 9 406 260 *euro*. Saskaņā ar Noteikumu Nr. 534 22.1. apakšpunktu viena no pozīcijām atlases kārtas ietvaros projekta tiešām attiecināmām izmaksām ir izmaksas, kas saistītas ar energosertifikācijas, tehniskās apsekošanas, būvniecības izmaksu tāmes, būvprojekta, būvdarbu ieceres dokumentācijas, būvprojekta minimālā sastāvā, ēkas fasādes apliecinājuma kartes un apliecinājuma kartes inženierbūvēm izstrādāšanu, kā arī būvprojekta ekspertīzes izmaksas. Noteikumu Nr. 534 28. punkts nosaka, ka projektu iesniegumu atlases kārtas ietvaros radušās izmaksas ir attiecināmas, ja tās atbilst noteikumos minētajām izmaksu pozīcijām, tās ir radušās ne agrāk par 2016. gada 1. janvāri un ir tieši saistītas ar projekta ietvaros veiktajām darbībām, ir izmērāmas, samērīgas, pamatotas ar izdevumus apliecinošiem dokumentiem, kā arī ir ievēroti saimnieciskuma, lietderības un efektivitātes principi.

Centrālā finanšu un līgumu aģentūra ir 4.2.1.2. pasākuma īstenošanas sadarbības iestāde. Centrālās finanšu un līgumu aģentūras 2016. gada 16. septembra nolikuma “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās kārtas projektu iesniegumu atlases nolikums” 4. pielikuma “Projektu iesniegumu vērtēšanas kritēriju piemērošanas metodika” 6. punkts nosaka, ka viens no kritērijiem, lai projekta iesniegumu varētu vērtēt pozitīvi ir būvvaldē saskaņots būvprojekts vai ēkas fasādes apliecinājuma karte saskaņā ar II un III grupas ēku atjaunošanas vai vienkāršotās atjaunošanas nosacījumiem atbilstoši Ministru kabineta 2014. gada 2. septembra noteikumiem Nr. 529 “Ēku būvnoteikumi”.

Līdz ar to, lai izpildītu iepriekš minēto nosacījumu un projekta iesniegumam pievienotu būvprojektu, kā arī būvprojektu ekspertīzes slēdzienu, tādejādi nodrošinot savlaicīgu 4.2.1.2. pasākuma ieviešanu un izstrādātu būvprojektus, ir noslēgti līgumi (par būvprojektu izstrādi) par kopējo summu **130 782 *euro*** (ieskaitot pievienotās vērtības nodokli) (1.tabula).

1. tabula

|  |  |  |  |  |  |  |
| --- | --- | --- | --- | --- | --- | --- |
| **Nr.p.****k.** | **Līguma noslēgšanas datums un** **numurs** | **Līguma priekšmets** | **Līguma izpildītājs** | **Līguma kopējā summa** **(EUR ar PVN)** | **Līguma izpildes termiņš**  | **Līguma kopējās summas apmaksas termiņš** |
| 1. | 09.11.2016. līgums Nr. IeM NVA 2016/214-Pak | Būvprojekta izstrādeēkaiMiera ielā 3, Siguldā | SIA “Baltex Group” | 28 481 | 09.05.2017. | 09.06.2017. |
| 2. | 16.11.2016. līgums Nr. IeM NVA 2016/220-Pak | Būvprojekta izstrāde ēkaiLiepājas ielā 2B, Ludzā, Ludzas novadā | SIA “Grand Eko” | 8 727 | 26.05.2017. | 26.06.2017. |
| 3. | 21.11.2016. līgums Nr. IeM NVA 2016/221-Pak | Būvprojekta izstrāde ēkaiLiepu ielā 2, Līvānos, Līvānu novadā | SIA “Grand Eko” | 11 816 | 21.06.2017. | 21.07.2017. |
| 4. | 21.11.2016. līgums Nr. IeM NVA 2016/222-Pak | Par būvprojekta izstrādiēkaiInženieru ielā 1, Ventspilī | SIA “Grand Eko” | 30 483 | 31.05.2017. | 31.06.2017. |
| 5. | 21.11.2016. līgums Nr. IeM NVA 2016/223-Pak | Par būvprojekta izstrādiēkaiAinažu ielā 1, Saulkrastos, Saulkrastu novadā | SIA “Grand Eko” | 15 605 | 31.05.2017. | 31.06.2017. |
| 6. | 21.11.2016. līgums Nr. IeM NVA 2016/224-Pak | Par būvprojekta izstrādiēkaiPiebalgas ielā 89, Cēsīs, Cēsu novadā | SIA “Grand Eko” | 22 674 | 21.06.2017. | 21.07.2017. |
| 7. | 04.01.2017. līgums Nr. IeM NVA 2017/3-Pak | Būvprojekta izstrāde ēkai Rīgas ielā 14, Olainē | SIA “JaunRīga ECO” | 12 996 | 21.07.2017. | 21.08.2017. |

1. tabulā minēto pakalpojuma līgumu izpildes rezultātā kopumā izstrādās septiņus būvprojektus no plānotajiem 16. Ņemot vērā, ka izdevumi par būvprojektu izstrādi ir projekta tiešās attiecināmās izmaksas, Aģentūra finanšu līdzekļus 2017.gadā plānoja paredzot finanšu līdzekļu atgriešanu budžetā otrā pusgada sākumā, lai nodrošinātu Aģentūras pamatfunkciju izpildi nekustamo īpašumu apsaimniekošanas jomā.

2018. gadā ir nepieciešams papildus izstrādāt 9 būvprojektus par kopējo plānoto finansējumu **429 078 *euro*** (ieskaitot pievienotās vērtības nodokli) (2.tabula).

2. tabula

|  |  |  |  |  |  |
| --- | --- | --- | --- | --- | --- |
| **Nr.p.****k.** | **Plānotais līguma noslēgšanas laiks** | **Līguma priekšmets** | **Līguma plānotā kopējā summa****(EUR ar PVN)** | **Līguma izpildes termiņš** | **Līguma kopējās summas apmaksas termiņš** |
| 1. | 2017.gada novembris | Būvprojekta izstrādeēkai Ezermalas ielā 10B, Rīgā(0100 085 0017 002) | 129 918 | 2018.gada jūnijs | 2018.gada jūlijs |
| 2. | 2017.gada novembris | Būvprojekta izstrādeēkai Ezermalas ielā 10, Rīgā(0100 085 0017 004) | 60 975 | 2018.gada jūnijs | 2018.gada jūlijs |
| 3. | 2017.gada novembris | Būvprojekta izstrādeēkai Ezermalas ielā 8A, Rīgā(0100 085 0017 007) | 54 277 | 2018.gada jūnijs | 2018.gada jūlijs |
| 4. | 2017.gada novembris | Būvprojekta izstrāde ēkai Ķengaraga ielā 3, Rīgā(0100 072 0176 001) | 38 943 | 2018.gada aprīlis | 2018.gada maijs |
| 5. | 2017.gada novembris | Būvprojekta izstrāde ēkai Kr.Valdemāra ielā 20, Rēzeknē (2100 005 0714 001) | 34 485 | 2018.gada aprīlis | 2018.gada maijs |
| 6. | 2017.gada novembris | Būvprojekta izstrāde ēkai Zaļā ielā 12, Bauskā, Bauskas nov. (4001 002 0203 043) | 16 127 | 2018.gada aprīlis | 2018.gada maijs |
| 7. | 2017.gada novembris | Būvprojekta izstrāde ēkai Zaļā ielā 12, Bauskā, Bauskas nov. (4001 002 0185 001) | 26 895 | 2018.gada aprīlis | 2018.gada maijs |
| 8. | 2017.gada novembris | Būvprojekta izstrāde ēkai Gaitnieku ielā 2A, Gulbenē, Gulbenes nov.(5001 001 0101 001) | 38 962 | 2018.gada aprīlis | 2018.gada maijs |
| 9. | 2017.gada novembris | Būvprojekta izstrāde ēkai Talsu ielā 2, Preiļos, Preiļu nov. (7601 004 0302 001) | 28 496 | 2018.gada aprīlis | 2018.gada maijs |

Būvprojektu izstrādei nepieciešamais finansējums ir aprēķināts, pamatojoties uz Aģentūras iepriekš veikto iepirkumu “Projekta tehniskās dokumentācijas sagatavošana dalībai Eiropas Reģionālās attīstības fonda darbības programmas “Izaugsme un nodarbinātība” 4.2.1.2. pasākuma “Veicināt energoefektivitātes paaugstināšanu valsts ēkās” pirmajā projektu iesniegumu atlases kārtā” (iepirkuma identifikācijas numurs IeM NVA 2016/140) un cenu aptaujas, kas veiktas, pamatojoties uz 2016. gada 21. jūlija Vispārīgās vienošanās Nr. IeM NVA 2016/145-Pak “Būvkonstrukciju un inženiersistēmu tehnisko projektu un apliecinājuma karšu izstrādes pakalpojumi uz diviem gadiem” (iepirkuma identifikācijas numurs IeM NVA 2016/66) un 2017. gada 7.februāra Vienošanās Nr.IeM NVA 2017/18-Pak “Būvkonstrukciju un inženiersistēmu tehnisko projektu un apliecinājuma karšu izstrādes pakalpojumi uz vienu gadu, tai skaitā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai nepieciešamo apliecinājuma karšu un būvprojektu izstrāde Rīgas un Zemgales reģionā”, 2017. gada 7.februāra Vienošanās Nr.IeM NVA 2017/16-Pak “Būvkonstrukciju un inženiersistēmu tehnisko projektu un apliecinājuma karšu izstrādes pakalpojumi uz vienu gadu, tai skaitā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai nepieciešamo apliecinājuma karšu un būvprojektu izstrāde Vidzemes un Latgales reģionā” un 2017. gada 7.februāra Vienošanās Nr.IeM NVA 2017/17-Pak „Būvkonstrukciju un inženiersistēmu tehnisko projektu un apliecinājuma karšu izstrādes pakalpojumi uz vienu gadu, tai skaitā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai nepieciešamo apliecinājuma karšu un būvprojektu izstrāde Kurzemes reģionā” (iepirkuma identifikācijas numurs – IeM NVA 2016/146) rezultātiem, ņemot vērā būvprojektu izstrādes veicamo darbu apjomu.

Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 43. punkts noteic, ka būvprojekta ekspertīze ir obligāta trešās grupas būvju būvprojektiem, izņemot būves nojaukšanas būvprojektiem un 45. punkts noteic, ja būvprojekta ekspertīze ir obligāta vai to pieprasa būvvalde, pamatojot ekspertīzes nepieciešamību, būvprojekta ekspertīzes veicēju izvēlas pasūtītājs, bet Būvniecības likuma 6.1 panta pirmās daļas 4. punktā noteiktajos gadījumos būvprojekta ekspertīzi organizē Būvniecības valsts kontroles birojs. Līgumu par ekspertīzi slēdz un ar tā izpildi saistītos izdevumus sedz pasūtītājs. Lai nodrošinātu Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 43. un 45. punkta izpildi un veiktu būvprojektu ekspertīzi būvprojektiem, 2018. gadā kopā ir nepieciešami finanšu līdzekļi **116 160 *euro*** apmērā (ieskaitot pievienotās vērtības nodokli).

Ekspertīzes veikšanai nepieciešamais finansējums ir aprēķināts, pamatojoties uz Aģentūras iepriekš veikto līdzīgu iepirkumu un cenu aptauju rezultātiem, ņemot vērā būvprojektu izstrādes veicamo darbu apjomu, kā arī Latvijas Republikas reģionu būvvalžu kompetenču specifiku.

Ja priekšfinansējums netiks piešķirts, tad ir identificējami šādi riski:

1. Aģentūra nevarēs nodrošināt Ministru kabineta 2016. gada 9. augusta Noteikumos Nr. 534 noteiktās prasības, sagatavot projektu iesniegumus un iesniegt tos Centrālās finanšu un līgumu aģentūras uzaicinājumā noteiktajā termiņā (līdz 2018. gada 31. decembrim), kā arī nevarēs īstenot 4.2.1.2. pasākumu Eiropas Reģionālās attīstības fonda projektu īstenošanai noteiktajā termiņā, tas ir, līdz 2022. gada 31. oktobrim.
2. Projekta tiešās attiecināmās izmaksas par būvprojektu izstrādi un būvprojektu ekspertīzēm ir atgūstamas pēc projekta iesnieguma apstiprināšanas un vienošanās par Eiropas Savienības fonda projekta īstenošanu noslēgšanas ar sadarbības iestādi. Ņemot vērā, ka 2017.gada 24.janvārī Ministru kabinetā pieņemtie grozījumi Ministru kabineta 2014.gada 2.septembra noteikumos Nr.529 “Ēku būvnoteikumi” paildzinās projekta īstenošanu, kā arī saskaņā ar projekta izskatīšanas laiku Centrālā finanšu un līgumu aģentūrā un vienošanās noslēgšanas laika grafiku, rodas situācija, ka naudas līdzekļi, kas tiktu izlietoti 4.2.1.2. pasākuma tiešo attiecināmo izmaksu segšanai, tiek atgriezti Aģentūrai kalendārā gada beigās vai nākošā gadā. Praktiski izveidojas situācija, ka Aģentūra gada beigās atgūtos finanšu līdzekļus, nevar izlietot tiem mērķiem, kuriem valsts budžeta finansējums tika plānots sākotnēji.

 Aģentūra budžeta apakšprogrammai 40.02.00 “Nekustamais īpašums un centralizētais iepirkums” piešķirto valsts budžeta līdzekļu ietvaros nodrošina Iekšlietu ministrijas valdījumā esošo un Aģentūrai pārvaldīšanā nodoto 271 nekustamo īpašumu apsaimniekošanu. Pamatā nekustamo īpašumu tehniskais stāvoklis ir kritisks, līdz ar to Aģentūrai iedalīto līdzekļu ietvaros katru gadu tiek plānoti nekustamo īpašumu kapitālie remontdarbi, lai nodrošinātu ēku atbilstību drošuma prasībām. Līdz ar to savlaicīgi neatgūstot finanšu līdzekļus, palielinās risks, ka netiks realizēti plānotie darbi Aģentūras pamatfunkciju īstenošanai.

 Aģentūrai 2017. gadam kapitālajiem remontiem (bāzes izdevumi) tiek plānots finansējums 869 357 *euro* apmērā. Atbilstoši izdevumu ekonomiskajai klasifikācijai būvprojekta izstrāde un tehniskā ekspertīze ir kapitalizējamas izmaksas. Šobrīd uzņemtās finansiālās saistības un noslēgto septiņu pakalpojuma līgumu (par būvprojektu izstrādi) izpildi par kopējo summu **130 782 *euro*** Aģentūrai pastāv iespēja segt no Aģentūrai piešķirtajiem valsts budžeta līdzekļiem. Tomēr, ja Aģentūra piešķirtos valsts budžeta līdzekļus kapitālajiem remontdarbiem novirzīs 4.2.1.2. pasākuma īstenošanai, tad netiks nodrošināta Aģentūras pamatfunkciju izpilde, tajā skaitā netiks veikti plānotie remontdarbi, kuri saistīti ar ēku tehniskās drošības prasību nodrošināšanu. Tāpat, Aģentūra nevar uzņemties saistības, proti, slēgt remontdarbu līgumus pirms finansējuma saņemšanas, savukārt slēdzot remontdarbu līgumus gada beigās, nav iespējams līdz gada beigām veikt remontdarbus un nodrošināt to apmaksu.

 Ja nepieciešamās izmaksas 4.2.1.2. pasākuma īstenošanai tiek segtas no Aģentūrai piešķirtā finansējuma kārtējiem izdevumiem, veicot apropriācijas pārdali starp ekonomiskās klasifikācijas kodiem, tad pastāv risks, ka nebūs iespējams nodrošināt nekustamo īpašumu apsaimniekošanu un uzturēšanu un veikt komunālo izdevumu apmaksu. Ja finanšu līdzekļi tiek atgriezti kalendārā gada beigās, veicot finanšu resursu pārgrāmatošanu, Aģentūra atgūtos līdzekļus vairs nevarēs novirzīt komunālo maksājumu veikšanai, jo tie neatbildīs izdevumi ekonomiskās klasifikācijas būtībai.

 Lai Iekšlietu ministrija nodrošinātu 4.2.1.2. pasākuma īstenošanas uzraudzību, ar Iekšlietu ministrijas rīkojumu izveidos par attiecīgā projekta īstenošanu un pēcieviešanu atbildīgu projekta uzraudzības komiteju. Vienlaikus rīkojumā noteiks komitejas kompetenci un pienākumus, tostarp pienākumu gūt pārliecību par 4.2.1.2. pasākuma izmaksu attiecināmību.

**Priekšlikumi turpmākai rīcībai**

Lai nodrošinātu 4.2.1.2. pasākuma projekta izdevumu priekšfinansēšanu, Aģentūrai 2017. gadā indikatīvi nepieciešams finansējums līdz **130 782***euro* būvprojektu izstrādei (EKK 5250), bet 2018. gadā indikatīvi nepieciešams finansējums līdz **545 238** *euro*, tajā skaitā:

* būvprojektu izstrādei – 429 078 *euro* (EKK 5250);
* būvprojektu ekspertīzēm – 116 160 *euro* (EKK 5250).

Lai segtu izdevumus, kā finansēšanas avots paredzēta finansējuma pārdale no valsts budžeta 74. resora “Gadskārtējā valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” plānotajiem līdzekļiem.

Nepieciešamais finansējuma apmērs var tikt precizēts atbilstoši noslēgtajiem līgumiem, tāpēc finansējums tiks pieprasīts faktiski nepieciešamajā apmērā, vienlaikus nepārsniedzot indikatīvi plānoto un protokollēmuma projektā norādīto izdevumu summu 676 020 *euro*.

Pievienotais Ministru kabineta sēdes protokollēmuma projekts paredz:

1. Lai nodrošinātu darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” ietvaros paredzēto projektu attiecināmo izmaksu, kas saistītas ar būvprojektu izstrādi un būvprojektu ekspertīzēm, segšanu pirms projektu apstiprināšanas sadarbības iestādē, atļaut piešķirt Iekšlietu ministrijai priekšfinansējumu 2017.gadā ne vairāk kā 130 782 *euro* apmērā un 2018.gadā ne vairāk kā 545 238 *euro* apmērā.
2. Iekšlietu ministrijai normatīvajos aktos noteiktajā kārtībā iesniegt Finanšu ministrijā pieprasījumu par nepieciešamā priekšfinansējuma pārdali no valsts budžeta 74. resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz Iekšlietu ministrijas budžeta apakšprogrammu 62.07.00 “Eiropas Reģionālās attīstības fonda (ERAF) projektu un pasākumu īstenošana (2014-2020)”.
3. Iekšlietu ministrija pieprasījumu pārdalei no valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” var iesniegt kopā ar apliecinājumu, ka Iekšlietu ministrija ir guvusi pietiekošu pārliecību, ka atbalstāmās darbības tiek īstenotas, ievērojot Eiropas Savienības un Latvijas Republikas tiesību aktos un Ministru kabineta 2016. gada 9. augusta noteikumos “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” paredzētos īstenošanas nosacījumus, un netiek radīti papildu izdevumi valsts budžetam.
4. Iekšlietu ministrijai nekavējoties informēt Ministru kabinetu gadījumā, ja izmaksas, kas projektā veiktas pirms tā apstiprināšanas, varētu netikt vai netiek attiecinātas no Eiropas Reģionāla attīstības fonda, sagatavojot attiecīgu informatīvo ziņojumu par specifiskā atbalsta mērķa ieviešanu, kurā norādīts detalizēts apraksts par radušos situāciju un neatbilstības rašanās cēloņiem un to finansiālo ietekmi, kā arī sniegts apraksts par turpmāko iespējamo risinājumu, lai turpinātu attiecīgā projekta īstenošanu.

Iekšlietu ministrs Rihards Kozlovskis

Vīza:

valsts sekretāra pienākumu izpildītājs Dimitrijs Trofimovs

13.07.2017. 15:41

2447

Staša 28323064

ilze.stasa@agentura.iem.gov.lv